L 42/10
EL
Επίσημη Εφημερίδα της Ευρωπαϊκής Ένωσης
23.2.2022
(5)
Το παράρτημα της εκτελεστικής απόφασης (ΕΕ) 2021/641 τροποποιήθηκε πρόσφατα με την εκτελεστική απόφαση (ΕΕ) 2022/198 της Επιτροπής (4), έπειτα από την εκδήλωση εστιών της υψηλής παθογονικότητας γρίπης των πτηνών σε πουλερικά ή πτηνά σε αιχμαλωσία στη Βουλγαρία, στη Γερμανία, στην Ισπανία, στη Γαλλία, στην Ουγγαρία, στις Κάτω Χώρες, στην Πολωνία και στην Πορτογαλία, οι οποίες έπρεπε να αποτυπωθούν στο εν λόγω παράρτημα.
(6)
Μετά την ημερομηνία έκδοσης της εκτελεστικής απόφασης (ΕΕ) 2022/198, η Τσεχία, η Δανία, η Γερμανία, η Ισπανία, η Γαλλία, η Ιταλία, οι Κάτω Χώρες, η Πολωνία και η Πορτογαλία κοινοποίησαν στην Επιτροπή νέες εστίες υψηλής παθογονικότητας γρίπης των πτηνών του υποτύπου H5N1 σε εγκαταστάσεις εκτροφής πουλερικών ή πτηνών σε αιχμαλωσία, οι οποίες βρίσκονταν εντός ή εκτός των περιοχών που παρατίθενται στο παράρτημα της εν λόγω εκτελεστικής απόφασης.
(7)
Επιπλέον, η Ρουμανία κοινοποίησε στην Επιτροπή εστία υψηλής παθογονικότητας γρίπης των πτηνών του υποτύπου H5N1 σε εγκατάσταση εκτροφής πουλερικών ή πτηνών σε αιχμαλωσία στην περιφέρεια Ialomița του εν λόγω κράτους μέλους.
(8)
Επιπλέον, το Ηνωμένο Βασίλειο, όσον αφορά τη Βόρεια Ιρλανδία, κοινοποίησε στην Επιτροπή εστία υψηλής παθογονικότητας γρίπης των πτηνών του υποτύπου H5N1 σε εγκατάσταση εκτροφής πουλερικών ή πτηνών σε αιχμαλωσία.
Με βάση τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, ο κανονισμός (ΕΕ) 2016/429 και οι πράξεις της Επιτροπής που βασίζονται σ’ αυτόν εφαρμόζονται ως προς το Ηνωμένο Βασίλειο και εντός αυτού όσον αφορά τη Βόρεια Ιρλανδία μετά τη λήξη της μεταβατικής περιόδου που προβλέπεται στη συμφωνία αποχώρησης.
Κατά συνέπεια, τα έκτακτα μέτρα που προβλέπονται στην εκτελεστική απόφαση (ΕΕ) 2021/641 εφαρμόζονται ως προς το Ηνωμένο Βασίλειο όσον αφορά τη Βόρεια Ιρλανδία.
(9)
Οι αρμόδιες αρχές της Τσεχίας, της Δανίας, της Γερμανίας, της Ισπανίας, της Γαλλίας, της Ιταλίας, των Κάτω Χωρών, της Πολωνίας, της Πορτογαλίας, της Ρουμανίας και του Ηνωμένου Βασιλείου όσον αφορά τη Βόρεια Ιρλανδία έχουν λάβει τα αναγκαία μέτρα ελέγχου της νόσου που απαιτούνται σύμφωνα με τον κατ’ εξουσιοδότηση κανονισμό (ΕΕ) 2020/687, συμπεριλαμβανομένου του καθορισμού ζωνών προστασίας και επιτήρησης γύρω από τις εν λόγω εστίες.
(10)
Η Επιτροπή εξέτασε τα μέτρα ελέγχου της νόσου που ελήφθησαν από την Τσεχία, τη Δανία, τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία, την Πορτογαλία, τη Ρουμανία και το Ηνωμένο Βασίλειο όσον αφορά τη Βόρεια Ιρλανδία σε συνεργασία με τα εν λόγω κράτη μέλη και με το Ηνωμένο Βασίλειο όσον αφορά τη Βόρεια Ιρλανδία, και βεβαιώθηκε ότι τα όρια των ζωνών προστασίας και επιτήρησης στην Τσεχία, στη Δανία, στη Γερμανία, στην Ισπανία, στη Γαλλία, στην Ιταλία, στις Κάτω Χώρες, στην Πολωνία, στην Πορτογαλία, στη Ρουμανία και στο Ηνωμένο Βασίλειο όσον αφορά τη Βόρεια Ιρλανδία, που οριοθετήθηκαν από τις αρμόδιες αρχές των εν λόγω κρατών μελών και του Ηνωμένου Βασιλείου όσον αφορά τη Βόρεια Ιρλανδία, βρίσκονται σε ικανοποιητική απόσταση από τις εγκαταστάσεις στις οποίες έχουν επιβεβαιωθεί οι πρόσφατες εστίες υψηλής παθογονικότητας γρίπης των πτηνών.
(11)
Στο παράρτημα της εκτελεστικής απόφασης (ΕΕ) 2021/641 δεν υπάρχουν επί του παρόντος περιοχές που αναφέρονται ως ζώνες προστασίας για τη Ρουμανία ούτε περιοχές που αναφέρονται ως ζώνες προστασίας και επιτήρησης για το Ηνωμένο Βασίλειο όσον αφορά τη Βόρεια Ιρλανδία.
(12)
Για να προληφθεί κάθε περιττή διατάραξη του εμπορίου εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να περιγραφούν ταχέως σε επίπεδο Ένωσης, σε συνεργασία με την Τσεχία, τη Δανία, τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία, την Πορτογαλία, τη Ρουμανία και το Ηνωμένο Βασίλειο όσον αφορά τη Βόρεια Ιρλανδία, οι ζώνες προστασίας και επιτήρησης που οριοθετήθηκαν από τα εν λόγω κράτη μέλη και από το Ηνωμένο Βασίλειο όσον αφορά τη Βόρεια Ιρλανδία, σύμφωνα με τον κατ’ εξουσιοδότηση κανονισμό (ΕΕ) 2020/687.
(13)
Συνεπώς, θα πρέπει να τροποποιηθούν οι περιοχές που είναι καταγεγραμμένες για την Τσεχία, τη Δανία, τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία, την Πορτογαλία και τη Ρουμανία στο παράρτημα της εκτελεστικής απόφασης (ΕΕ) 2021/641.
(14)
Επιπλέον, θα πρέπει να περιληφθεί ζώνη προστασίας για τη Ρουμανία και ζώνες προστασίας και επιτήρησης για το Ηνωμένο Βασίλειο όσον αφορά τη Βόρεια Ιρλανδία στο παράρτημα της εκτελεστικής απόφασης (ΕΕ) 2021/641.
(4) Εκτελεστική απόφαση (ΕΕ) 2022/198 της Επιτροπής, της 9ης Φεβρουαρίου 2022, για την τροποποίηση του παραρτήματος της εκτελεστικής απόφασης (ΕΕ) 2021/641 για έκτακτα μέτρα σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 31 της 14.2.2022, σ.
56).